
București
29 iulie 2024

Punct de vedere din partea Federației Naționale a Părinților cu privire la: 
Propunerea Primului Ministru al României, dl. Marcel Ciolacu, de a permite deducerea costurilor meditațiilor elevilor din impozitele familiilor




Această inițiativă, care urmărește atât sprijinirea părinților, cât și asigurarea transparenței fiscale pentru veniturile profesorilor, reprezintă un pas important în direcția corectării unor disfuncționalități existente în sistemul nostru educațional.
 
Iată câteva motive esențiale pentru care FNAP susține această inițiativă:

Sprijin financiar pentru familii: deductibilitatea costurilor meditațiilor din impozitele părinților reprezintă un sprijin financiar important pentru familii, făcând educația suplimentară mai accesibilă și reducând povara financiară.

Transparență și legalitate: emiterea de chitanțe pentru meditații contribuie la crearea unui cadru transparent și legal pentru această activitate, asigurând respectarea normelor fiscale și contribuind la bugetul de stat.

Suport pentru educație: veniturile obținute din impozitarea meditațiilor pot fi reinvestite în sistemul educațional, contribuind la îmbunătățirea infrastructurii școlare, dotărilor și formării continue a cadrelor didactice.


Cu considerație,

Eugen Ilea
Președinte FNaP

